མགོན་ཁང་གི་བར་ཁྱམས་གྱི་གྱང་ངོས་སུ་ནག་པོ་ཆེན་པོའི་སྐུའི་བཀོད་པ་མི་འདྲ་བ་སྣ་ཚོགས་གསལ་བའི་གྱང་ཐང་བཞེངས་འདུག་པ་མ་ཟད།ད་དུང་དབུས་ཨེ་ཤེ་ཡའི་དཔའ་བོའི་ཆ་བྱད་ཅན་གྱི་བག་རྩེ་སྐུའི་རྣམ་པ་གཞན་པ་ཅན་ཞིག་ཀྱང་བཞེངས་འདུགལྷ་ཁང་འདིའི་ནང་དུ་གཡས་སྐོར་གྱིས་འཁོར་ནས་སོང་ན།རྩིག་གྱང་རྗེས་མའི་ངོས་སུ་གནོད་སྦྱིན་མ་ཧཱ་ཀ་ལ་ཚུད་པའི་མ་ཧཱ་ཀ་ལའི་སྐུའི་བཀོད་པ་ཡང་བསྐྱར་མི་འདྲ་བ་གཉིས་བཞེངས་འདུགམ་ཧཱ་ཀ་ལ་སྟེ་མགོན་པོའི་སྐུའི་བཀོད་པ་འདི་ནི་དྲང་སྲོང་དང་འདྲ་བའི་དབུ་སྐྲ་དང་སྨྲ་ར་གཟེངས་ཤིང་ཕྱག་ཏུ་རྐང་གླིང་བསྣམས་པ།མཆེ་བ་གཙིགས་པའི་གནོད་སྦྱིན་ནག་པོའི་ཆ་ལུགས་ཅན་ཞིག་རེད་འདུག་ལ།འདི་ནི་དཔལ་ལྡན་ས་སྐྱའི་ཆོས་བརྒྱུད་དུ་བསྙེན་སྒྲུབ་ཚུལ་མཐུན་དང་དབང་ལུང་མ་ཐོབ་པའི་གདུལ་བྱ་རྣམས་ལ་མགོན་པོ་གདོང་བཞི་བའི་སྐུར་བཞེངས་པ་ཡིན།གྱང་དེ་ག་རང་གི་འདབས་ཕྱོགས་ཙམ་ན་དུར་ཁྲོད་གཉིས་ཀ་དང་དཔལ་ལྡན་དམག་ཟོར་རྒྱལ་མོའི་སྐུ་བཞེངས་འདུགདམག་ཟོར་རྒྱལ་མོ་ནི་ཐོག་མར་དཔལ་ལྡན་ས་སྐྱ་པས་བསྟེན་པ་ཡིན་ལ།རིམ་བཞིན་དགེ་ལུགས་པའི་ཁྲོད་དུའང་དར་ཁྱབ་བྱུང་ནས།རྗེས་སོར་༧རྒྱལ་དབང་སྐུ་ཕྲེང་རིམ་བྱོན་གྱི་དམིགས་བསལ་གྱི་སྲུང་མར་གྱུར་ཡོད།